
Carol, regele minune 


Propaganda monarhistă a tranzitat în asemenea hal vremurile 
încât, la ora actuală, Carol I apare ca un rege luminat care „ne-a 
câştigat independenţa”. Studiind însă istoria reală, absolut toată 
domnia acestui individ ne apare ca un sir continuu de ticälosii. 


În primul rând trebuie să înţelegem este că „Majestatea Sa” a 

venit în România cam cu degetu-n fund. A acceptat să vină 

suveran aici deoarece prin Germania cam făcea foamea. De altfel, 

cea mai mare realizare a domniei sale a fost proiectarea sa, după 

doar câţiva ani, pe primul loc în topul bogăției monarhilor 

7 I 6 y europeni. Aici ar trebui să vedeţi cam care a fost si este 

» i Pea capacitatea acestei biete tari atât de jefuite de-a lungul timpului. 

Un neica nimeni din Prusia, venit cu destu-n fund, ajunge in cativa 

ani cu o avere mai mare decât suverana Angliei, cea care 
stăpânea imperiul în care soarele nu apunea niciodată! 


Poate singurul merit al lui Carol 1 a fost legat de dotarea armatei. 

Aceasta însă s-a făcut, desigur, prin contracte bänoase încheiate 

cu firme germane. Norocul nostru a constat în faptul că, de data 

aceasta, firmele nemtesti au şi dat ceea ce trebuia să dea, 
îndeplinindu-şi obligaţiile contractuale. Astfel, într-un timp relativ scurt, România a avut un corp de armată în 
linie cu vremurile sale. 


Si, cum am amintit despre armată, iată că a venit vremea să vorbim despre Războiul de Independenţă. Aici a 
fost o controversă majoră întrucât, initial, Carol I n-a vrut să lupte direct cu turcii,multumindu-se doar să dea 
acces Rusiei pentru tranzit contra garantării independenţei. Meritul pentru intrarea României fatis în Război a 
aparţinut clasei politice autohtone care, prin prisma experienţei istorice, ştia cât de păgubos este să te laşi pe 
mâna rușilor. Ei l-au împins cu forţa pe Carol I sa intre în război, spunându-i că independenţa trebuie să ţi-o 
câştigi prin propriile forte, nu s-o primeşti cadou. De altfel, s-a văzut clar că, în ciuda participării noastre, ruşii si- 
au arogat întreaga victorie şi, ca premiu pentru asta, au luat la pachet inclusiv sudul Basarabiei. Vă imaginati 
ce-ar fi fost dacă armata română ar fi rămas masată la nordul Dunării după planul lui Carol. 


Ca suveran şi şef al armatei, Carol ar fi trebuit să se afle în proximitatea trupelor. Ştia asta şi de-aceea tot ezita 
să intre fätis în luptă. În ciuda aparentei sale de om milităros - între altele „nu se dădea jos” din uniformă - 
individul era un caracter slab, marcat de laşitate. De altfel asta s-a văzut limpede în timpul Războiului de 
Independenţă când, în timpul aprigelor lupte în care-a curs din belşug sângele bietului țăran român - Carol I n- 
a îndrăznit să se apropie la mai putin de şapte kilometri de linia frontului, asigurându-şi în primul rand 
capacitatea de retragere cu rapiditate în cazul unei înfrângeri. 


Cam aceasta este povestea reală a vitejiei sale din timpul Războiului. De fapt adevărații eroi au fost soldaţii 
români, ţărani care şi-au pus toată dârzenia în luptă si au câştigat independenţa țării. Iar ca mulţumire au primit 
din partea suveranului neamt o legislaţie care i-a întors în perioada feudală. Când prostovanii indoctrinati de 
propaganda monarhistă spun că nemtalaul scăpătat a modernizat România, n-au habar că, din contra, pentru 
a servi interesele oligarhiei care-l tinea în funcţie, Carol La anulat absolut toate reformele începute de către 
Alexandru Ioan Cuza. Dacă e să vorbim de un modernizator al României, atunci acela nu poate fi decât Cuza. 
Carol n-a făcut altceva decât să deturneze cursul istoriei, aruncându-i pe bietii ţărani într-o sărăcie lucie. 


Efectele acestei politici de re-feudalizare a României nu s-au lăsat aşteptate. Prima izbucnire a fost cea de la 
1888, atunci când foamea i-a scos pe ţăranii din Urziceni împotriva arendasilor si a boierilor. Răscoala s-a 
răspândit rapid în toată tara, pe multe moşii boierii au fost izgoniți, iar registrele cu tocmeli agricole au fost 
distruse. „Rezolvarea” problemelor s-a facut brutal, prin scoaterea armatei împotriva bietilor ţărani care, cu 
doar unsprezece ani în urmă câştigaseră independenţa țării. Peste o mie de ţărani au fost omorâţi şi, alături de 
ei, au fost executaţi soldaţii care au refuzat să deschidă focul împotriva celor dintre care proveneau. 


Apogeul revoltei ţărăneşti s-a înregistrat însă în anul 1907, atunci când ţăranii efectiv n-au mai putut şi-au ieşit 
din case pentru a-și face singuri dreptate. De data aceasta răscoala s-a generalizat, clătinându-i puternic 
scaunul lui Carol. Pentru rezolvarea situaţiei s-a decretat stare de urgență, mobilizare generală şi, din nou, 
„brava armată română” a fost scoasă pe străzi împotriva propriului popor. represiunea a fost crâncenă, 
diplomaţii francezi transmițând că au fost peste 18 000 de victime. De altfel , evenimentele au atras atenţia 
Occidentului, majoritatea puterilor politice ale vremii realizând că „afară-i vopsit gardul”. 


Dacă s-a remarcat prin ceva, Carol 1 s-a remarcat, în primul rând, prin vărsarea de sânge românesc. Asa cum 
vom vedea în episoadele viitoare, absolut toţi regii României secolului XX şi-au mânjit mâinile cu sânge 
românesc, din acest punct de vedere putându-l considera pe Carol ca un „întemeietor de tradiţie” a marsaviei. 


Tot în categoria faptelor de arme ale primului suveran se înscrie si participarea României la cel de-al Doilea 
Război Balcanic din 1913. Dincolo de faptul că România s-a băgat ca musca-n lapte, evenimentul a fost 
hiperbolizat prin faptul că am câștigat Cadrilaterul, teritoriu cu care, fie vorba-ntre noi, n-aveam nicio treabă. În 
ceea ce priveşte brava armată română, trebuie menţionat că a traversat Dunărea ca-n 1877, însă, de data 
aceasta, n-au luptat decât cu propria lor incompetentä. Armata bulgară, epuizată după campaniile pe care le 
avusese în Balcani, pur si simplu a refuzat să lupte, astfel încât soldaţii români au rămas să se bată cu țăranii 
bulgari, conform obiceiului deja deprins după două runde de înăbușire în sânge a răscoalelor. Numai că 
treaba s-a dovedit a fi un adevărat dezastru întrucât în Bulgaria acelor vremuri era epidemie de holeră, iar 
soldaţii români au fost nevoiţi să înfrunte boala. Mai mult, boala s-a întins şi la nord de Dunăre, provocând un 
dezastru în „Regatul Cuceritor”. De menţionat e că în această aventură în care armata nu s-a luptat cu nimeni 
au pierit peste 10 000 de soldaţi români, räpusi de holeră. Si, pentru c-am ajuns la holeră, trebuie menţionat 
„eroismu!” lui Take Ionescu - ministru de Interne atunci - care, luând cunoştinţă de epidemia de holeră ...a 
şters-o englezeste la Paris. Mare om, mare caracter! 


Revenind la Carol I ar trebuie să stim că individul era unul banal, de-a dreptul caricatural. Ca imagine seamănă 
mai degrabă cu Moş Teacă. Sunt câteva elemente de-a dreptul hilare ale carierei sale. Unul dintre ele este 
stingerea luminilor la Palat. Omul se culca devreme si avea pretenţia ca, după ce se stingeau luminile palatului 
să se stingă întregul Bucureşti, ca nu cumva Majestatea Sa să fie deranjată din somn. Vă daţi seama ce bucurie 
era pe români, mai petrecäreti din fire. Mă rog, din acest punct de vedere n-aş plânge prea mult, cunoscută 
fiind apetenta noastră pentru respectarea regulilor, mai ales când acestea sunt absurde. 


Un alt exemplu este momentul în care Carol a descins în Dealul Mitropoliei pentru a-i anunţa pe parlamentari 
că Ferdinand urmează să se căsătorească cu Maria. Pentru această izbândă a cerut „onoratului auditoriu” 
mărirea listei civile a lui Carol de la 300 000 lei pe an la un milion! Asta pentru „a se asigura fericirea viitoarei 
familii”. Nemtul coate-goale tot la banul său se gândea, la fel cum nulitatea de la Cotroceni caută să-și mai facă 
rost prin furtisag de câte-o casă pentru a o adăuga listei furăciunilor. Pur şi simplu, cei din neamul ăsta de 
lipitori nu se simt bine dacă nu mai înhaţă câte ceva. 


Pentru final v-am păstrat ceva de-a dreptul delicios. Cum Ferdinand urma să se căsătorească cu Maria, regina 
Angliei a hotărât să-i dea lui Carol I Ordinul Jartierei, cel mai înalt grad cavaleresc englez. Problema a survenit la 
ceremonie unde, conform etichetei, toată lumea trebuia să fie îmbrăcată în pantaloni scurți. Degeaba a 
protestat Carol că el nu se da jos din uniforma melitară, - deh, mos Teacă! - că n-a fost cu putinţă si a fost nevoit 
să se îmbrace la pantaloni scurţi. Doar că, din teama de a nu răci, a ordonat ca pe sub ciorapii de mătase să i se 
pună strampi de lână. Vă imaginati cum picioarele „marelui suveran” au atras toate privirile stârnind 
zâmbetele audienței. 


Si, ca s-o inchei, vă voi mai spune două vorbe despre Peleş. Dacä-l vizitezi, ghizii spälati pe creier ai 
stabilimentului îţi vor vorbi despre „bunul gust al castelului”. Evident că cine are ochi să vadă îşi dă seama că 
totul este de un topism strigător la cer. Probabil că, dacă ar dispune de bani, vreun „copil minune” al 
manelelor tot cam așa şi-ar face ,,castelul”. Însă, pentru a nu fi bănuit de subiectivism, vă voi aminti că 
„minunea de caste!” este dată ca exemplu de mai multe ori în celebra carte a lui Abraham Moles, „Psihologia 
kitsch-ului”. Atât pentru azi. 

